CELEX: 32017D2432
Language: el
Date: 2017-12-13 00:00:00
Title: Απόφαση (ΚΕΠΠΑ) 2017/2432 της Επιτροπής Πολιτικής και Ασφάλειας, της 13ης Δεκεμβρίου 2017, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) και την κατάργηση της απόφασης (ΚΕΠΠΑ) 2017/1534 (EUNAVFOR MED/3/2017)

23.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/20
            
         ΑΠΌΦΑΣΗ (ΚΕΠΠΑ) 2017/2432 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 13ης Δεκεμβρίου 2017
   σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) και την κατάργηση της απόφασης (ΚΕΠΠΑ) 2017/1534 (EUNAVFOR MED/3/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση (ΚΕΠΠΑ) 2015/778 του Συμβουλίου, της 18ης Μαΐου 2015, για στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (Επιχείρηση SOPHIA της EUNAVFOR MED) (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 1 της απόφασης (ΚΕΠΠΑ) 2015/778, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λαμβάνει αποφάσεις σχετικά με τον διορισμό του διοικητή δυνάμεων της ΕΕ για την επιχείρηση SOPHIA της EUNAVFOR MED («διοικητής δυνάμεων της ΕΕ»).
            
         
               (2)
            
            
               Στις 31 Αυγούστου 2017 η ΕΠΑ εξέδωσε την απόφαση (ΚΕΠΠΑ) 2017/1534 (2), με την οποία ο υποναύαρχος (LH) Javier MORENO SUSANNA διορίστηκε διοικητής δυνάμεων της ΕΕ.
            
         
               (3)
            
            
               Ο διοικητής επιχείρησης της ΕΕ εισηγήθηκε τον διορισμό του υποναυάρχου (LH) Alberto MAFFEIS ως νέου διοικητή δυνάμεων της ΕΕ, σε αντικατάσταση του υποναυάρχου (LH) Javier MORENO SUSANNA, από την 14η Δεκεμβρίου 2017.
            
         
               (4)
            
            
               Στις 6 Δεκεμβρίου 2017 η στρατιωτική επιτροπή της ΕΕ υποστήριξε την εν λόγω εισήγηση.
            
         
               (5)
            
            
               Θα πρέπει να ληφθεί απόφαση για τον διορισμό του υποναυάρχου (LH) Alberto MAFFEIS και η απόφαση (ΚΕΠΠΑ) 2017/1534 θα πρέπει, επομένως, να καταργηθεί.
            
         
               (6)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος (LH) Alberto MAFFEIS διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση SOPHIA της EUNAVFOR MED) από τις 14 Δεκεμβρίου 2017.
   Άρθρο 2
   Η απόφαση (ΚΕΠΠΑ) 2017/1534 καταργείται.
   Άρθρο 3
   Η παρούσα απόφαση αρχίζει να ισχύει στις 14 Δεκεμβρίου 2017.
   
      Βρυξέλλες, 13 Δεκεμβρίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 122 της 19.5.2015, σ. 31.
   
      (2)  Απόφαση (ΚΕΠΠΑ) 2017/1534 της Επιτροπής Πολιτικής και Ασφάλειας, της 31ης Αυγούστου 2017, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Νότια Κεντρική Μεσόγειο (επιχείρηση Sophia της Eunavfor MED) και την κατάργηση της απόφασης (ΚΕΠΠΑ) 2017/681 (Eunavfor MED/2/2017) (ΕΕ L 233 της 9.9.2017, σ. 4).